Zmena ceny vody a zavedenie dvojzložkovej ceny k 22.10.2025


     Bratislavská vodárenská spoločnosť, a. s. (ďalej len BVS) oznámila svojim zákazníkom, že Úrad pre reguláciu sieťových odvetví (ďalej len ÚRSO), rozhodnutím č. 0093/2025/V určil nové ceny vodného a stočného. Zároveň na základe novelizácie Vyhlášky č. 323/2022 Z. z., ktorou ÚRSO zmenil doterajší spôsob regulácie vodného a stočného v SR, zavádza BVS dvojzložkovú cenu. Obe zmeny vstupujú do platnosti dňom 22.10.2025.
     Variabilná zložka ceny predstavuje poplatok za skutočne odobraté množstvo vody a odvedené množstvo odpadovej vody v €/m3, účtované ako doteraz, v zmysle platného cenníka.
· Maximálna cena za výrobu a dodávku pitnej vody verejným vodovodom:
1,8241 €/m3 s DPH (1,4830 €/m3 bez DPH)

· Maximálna cena za odvedenie a čistenie odpadovej vody verejnou kalalizáciou:
1,7644 €/m3 s DPH (1,4345 €/m3 bez DPH)
(poznámka: cena 1 m3 pitnej vody spolu je 3,5885 € s DPH)
     Fixná zložka ceny  zohľadňuje nákladovosť odberného miesta a je určená podľa tarifných skupín. Všetky fyzické osoby sú zaradené do tarifnej skupiny T1. tarify pre vodné aj stočné sú rovnaké. Tarifná trieda T1 bola stanovená aj pre správcovské spoločnosti vykonávajúce správu bytových domov.
· Maximálna cena fixnej zložky 12,30 €/rok s DPH ( 10,00 €/rok bez DPH)
     V prípade, že sú do verejnej kanalizácie odvádzané aj zrážkové vody, tarifa stočné sa zvýši o 20%, v tom prípade je:
·  Maximálna cena fixnej zložky 14,76 €/rok s DPH (12,00 €/rok bez DPH)
(poznámka: cena za odberné miesto je 27,06 €/rok s DPH)
     Bytové družstvo Petržalka ako správca bytových domov zabezpečuje všetky potrebné úkony z dôvodu vyššie uvedených zmien a vlastníci bytov a nebytových priestorov nemusia nahlasovať stavy bytových vodomerov.



